L'Estatut d'autonomia de Catalunya estableix a l'article 141.3 que la Generalitat de Catalunya té la competència exclusiva en matèria d'espectacles i activitats recreatives, que inclou l'ordenació del sector, el règim d'intervenció administrativa i el control de tota mena d'espectacles en espais i establiments públics.
D'altra banda, la Llei 10/1990, de 15 de juny, sobre policia de l'espectacle, les activitats recreatives i els establiments públics, va establir, en l'article 17, que l'horari general dels espectacles i els establiments públics serà determinat per ordre de la persona titular del Departament.
Fins ara, el règim general dels horaris dels espectacles, activitats recreatives i establiments públics estava fixat per l'Ordre d'1 de juliol de 1994, per la qual es determinen els horaris de diversos establiments públics dedicats a espectacles públics i/o activitats recreatives, i per les resolucions de 10 de maig de 1989, relatives a la modificació dels horaris màxims de tancament d'establiments públics d'hoteleria, d'exhibició, d'espectacles i de joc d'atzar i de finalització de festes i revetlles populars durant la temporada d'estiu, i les resolucions de 13 d'octubre de 1989, relatives a la modificació dels horaris màxims de tancament d'establiments públics d'hoteleria, d'exhibició, d'espectacles i de joc d'atzar i de finalització de festes i revetlles populars durant la temporada d'hivern, dictades per la Direcció General del Joc i d'Espectacles conjuntament amb les delegacions territorials del Govern de la Generalitat.
Un mitjà idoni per conciliar els drets i els interessos de tots els sectors implicats és la regulació dels horaris dels distints espectacles públics, activitats recreatives i establiments públics.
En els temps actuals, la qualitat de vida i el dret al descans es configuren no solament com a valors sinó com a drets específics, la protecció dels quals correspon als poders públics.
L'ordenació dels horaris ha de tenir en compte, a més, els legítims interessos de totes les persones i sectors afectats i, en particular, el seu esglaonament, de manera que s'evitin pertorbacions de l'ordre públic.
L'experiència adquirida i el transcurs del temps des de la darrera regulació dels horaris ha demostrat, tant a la pròpia Administració com als sectors implicats, que alguns dels horaris previstos no són els més ajustats donades les circumstàncies i els canvis en els hàbits socials i la realitat actual.
Es tracta, doncs, d'harmonitzar el dret a l'oci, els nous costums i els usos socials, els drets de les persones titulars dels establiments, i els drets del veïnatge al descans, ja que les diversions públiques afecten la col·lectivitat i han de ser regulades administrativament i, per altra part, s'ha de valorar la incidència dels horaris dels transports públics i la seva compatibilitat respecte als desplaçaments de les persones usuàries d'aquests locals, i la possible repercussió en la disminució de la sinistralitat.
Per això, és aconsellable establir una regulació més adient respecte als límits horaris, i així aconseguir resoldre els desajusts amb la realitat social, i d'altra banda protegir els diferents drets i interessos que emparen els sectors implicats.
Al mateix temps, també es feia necessari establir un text refós que recollís de manera sistemàtica tota la normativa existent en matèria de regulació d'horaris dels espectacles públics, les activitats recreatives i els establiments públics.
Vist l'informe emès pel Consell Assessor d'Espectacles i Activitats Recreatives i les al·legacions presentades en el període d'informació pública;
En ús de les facultats que m'atorga la normativa vigent,
Aquesta Ordre té com a objecte regular els horaris d'obertura i tancament de determinats establiments públics destinats a espectacles públics i/o activitats recreatives, sotmesos a la Llei 10/1990, de 15 de juny, sobre policia de l'espectacle, les activitats recreatives i els establiments públics.
L'horari general d'obertura i tancament dels establiments públics d'acord amb la classificació establerta al Decret 239/1999, de 31 d'agost, pel qual s'aprova el catàleg dels espectacles públics, les activitats recreatives i els establiments públics sotmesos a la Llei 10/1990, de 15 de juny, és el següent:
a) Cinema i autocinema, teatre i similars, auditori, sala de concert, circ i anàlegs.
Tancament: L'horari màxim de tancament serà fins a l'1.30 hores.
Obertura: Aquests establiments podran obrir a partir de les 17.00 hores.
Els establiments especificats als apartats a) i b) podran perllongar l'horari de tancament per un període de 30 minuts la nit del divendres a la matinada del dissabte, la nit del dissabte a la matinada del diumenge i la nit de la vigília dels festius a la matinada dels festius.
Establiments d'activitats esportives:
Estadi, pavelló, cinòdrom, hipòdrom, circuit, velòdrom, centres de gimnàstica, aeròbic, o altres espais similars.
L'horari d'obertura i tancament d'aquests establiments i de les activitats esportives a l'aire lliure s'establirà a la llicència municipal o a l'autorització corresponent.
Establiments d'activitats musicals:
b) Discoteca, sala de ball, sala de festes amb espectacle.
Tancament: L'horari màxim de tancament serà fins a les 5.00 hores.
Tancament: L'horari màxim de tancament serà fins a les 4.30 hores.
Obertura: Tots aquests establiments podran obrir a partir de les 17.00 hores.
Els establiments especificats als apartats a) i c) podran perllongar l'horari de tancament per un període de 30 minuts la nit del divendres a la matinada del dissabte, la nit del dissabte a la matinada del diumenge i la nit de la vigília dels festius a la matinada dels festius.
Els establiments especificats a l'apartat b) podran perllongar l'horari de tancament per un període d'1 hora, la nit del divendres a la matinada del dissabte, la nit del dissabte a la matinada del diumenge i la nit de la vigília dels festius a la matinada dels festius.
Establiments d'activitats de restauració:
Aquests establiments podran perllongar l'horari de tancament per un període de 30 minuts la nit del divendres a la matinada del dissabte, la nit del dissabte a la matinada del diumenge i la nit de la vigília dels festius a la matinada dels festius.
a) Saló de joc, Saló recreatiu i Saló esportiu.
Tancament: L'horari màxim de tancament serà fins a les 2.00 hores.
Obertura: De conformitat amb la seva normativa específica:
Els vestíbuls, la zona de recepció o les altres localitzacions autoritzades per a la instal·lació de màquines recreatives podran obrir a partir de les 11.00 hores.
La sala de bingo podrà obrir a partir de les 13.00 hores.
Tancament: L'horari màxim de tancament serà fins a les 4.00 hores.
Els establiments compresos en els apartats a) i b) podran perllongar l'horari de tancament per un període d'1 hora la nit del divendres a la matinada del dissabte, la nit del dissabte a la matinada del diumenge i la nit de la vigília dels festius a la matinada dels festius.
L'horari d'obertura i tancament es regiran pel que estableixen les seves autoritzacions específiques, en tot cas l'hora màxima de tancament serà les 5.00 hores.
L'horari de tancament es podrà perllongar per un període de 30 minuts la nit del divendres a la matinada del dissabte, la nit del dissabte a la matinada del diumenge i la nit de la vigília dels festius a la matinada dels festius.
d) Parcs d'atraccions i altres similars.
L'horari d'obertura i tancament d'aquests recintes a l'aire lliure s'establirà a la llicència municipal o a l'autorització corresponent.
A partir de les hores límit de tancament que s'estableixen a l'article 2, en els establiments no es permetrà l'accés de cap client, no se servirà cap consumició i, si s'escau, deixarà de funcionar la música ambiental, és a dir, finalitzaran totes les activitats que s'estiguin desenvolupant i s'encendran tots els llums per facilitar el desallotjament dels establiments o recintes que han de quedar buits de públic en el termini màxim de vint-i-cinc minuts.
4.1 Les persones titulars de les delegacions territorials del Govern de la Generalitat i els alcaldes o les alcaldesses dins els respectius termes municipals, podran establir ampliacions d'horari, respecte de l'horari de tancament que estableix l'article 2.
4.2 Les persones titulars de les delegacions territorials del Govern de la Generalitat poden acordar les ampliacions a què fa referència l'apartat 1, en els supòsits següents:
a) Els establiments ubicats en localitats turístiques, durant el període de més afluència, sempre que no s'alteri la convivència normal de la població.
b) Quan ho requereixi la durada de l'espectacle.
La citada ampliació d'horari requerirà l'informe previ de l'ajuntament on s'ubiqui el local afectat, relatiu a la idoneïtat de l'ampliació, el qual s'ha d'emetre en un termini màxim de 15 dies, com també l'informe de la Direcció General de Policia del departament competent en matèria de seguretat pública.
4.3 Els alcaldes o les alcaldesses poden acordar les ampliacions a què fa referència l'apartat 1, en els supòsits següents:
Aquesta ampliació ha de tenir en compte les condicions de l'establiment o recinte i les possibles molèsties que es puguin ocasionar al veïnatge.
4.4 Aquestes ampliacions s'han de fer mitjançant resolució motivada, en la qual s'establirà el període de vigència de l'autorització.
4.5 El límit màxim que pot assolir l'ampliació horària establerta en aquest article serà d'una hora, amb independència de la prolongació de les nits dels divendres, dels dissabtes i de les vigílies dels festius que preveu l'article 2.
El mal ús de l'autorització d'ampliació de l'horari concedida, les molèsties degudament comprovades al veïnatge, la producció de desordres a l'entorn, quan desapareguin les circumstàncies que van motivar el seu atorgament o en sobrevinguin d'altres, que d'haver existit en el moment de la seva sol·licitud, haguessin justificat la seva denegació, podran motivar, amb l'audiència prèvia de les persones interessades, la revocació de l'autorització sense dret a indemnització.
6.1 Les persones titulars de les delegacions territorials del Govern de la Generalitat i els alcaldes o les alcaldesses, dins els respectius termes municipals, podran establir reduccions d'horari, respecte de l'horari de tancament que estableix l'article 2.
6.2 Les reduccions a què fa referència l'apartat 1 es podran acordar per a locals concrets o per a locals concentrats en determinades zones que, per la seva situació, ocasionen molèsties al veïnatge d'habitatges del seu entorn físic, especialment si no reuneixen les condicions adequades d'insonorització.
6.3 Aquestes limitacions s'han de fer mitjançant resolució motivada.
Les persones titulars de les delegacions territorials del Govern de la Generalitat poden autoritzar horaris especials en els establiments compresos a l'apartat 4 de l'article 2 d'aquesta Ordre, situats fora del nucli urbà de les poblacions i també els situats a les carreteres, aeroports, estacions de ferrocarril o en altres llocs anàlegs destinats al servei de viatgers, així com, els destinats al servei dels treballadors i de les treballadores amb horaris nocturns o de matinada.
Els establiments, recintes i instal·lacions compresos en l'àmbit d'aplicació d'aquesta Ordre han de col·locar en els seus accessos, visible des de l'exterior, un rètol en el que s'indiqui l'horari d'obertura i tancament del local.
La resta d'establiments públics d'espectacles i activitats recreatives no compresos en aquesta Ordre es regiran, si s'escau, per la seva normativa específica.
L'incompliment del que estableix aquesta Ordre s'ha de sancionar d'acord amb el que preveu la Llei 10/1990, de 15 de juny, sobre policia de l'espectacle, les activitats recreatives i els establiments públics.
Amb l'entrada en vigor d'aquesta Ordre queden derogades les resolucions de 10 de maig de 1989, relatives a la modificació dels horaris màxims de tancament d'establiments públics d'hoteleria, d'exhibició, d'espectacles i de joc d'atzar i de finalització de festes i revetlles populars durant la temporada d'estiu, i les resolucions de 13 d'octubre de 1989, relatives a la modificació dels horaris màxims de tancament d'establiments públics d'hoteleria, d'exhibició, d'espectacles i de joc d'atzar i de finalització de festes i revetlles populars durant la temporada d'hivern, dictades per la Direcció General del Joc i d'Espectacles conjuntament amb les delegacions territorials del Govern de la Generalitat; l'Ordre d'1 de juliol de 1994, per la qual es determinen els horaris de diversos establiments públics dedicats a espectacles públics i/o activitats recreatives i tota disposició d'igual o inferior rang que s'oposi al que disposa aquesta Ordre.
Aquesta Ordre entrarà en vigor a l'endemà de la seva publicació al Diari Oficial de la Generalitat de Catalunya.